L 200/206
HU
Az Európai Unió Hivatalos Lapja
2022.7.29.
(326) A fentiekre tekintettel a Bizottság megállapítja, hogy az eredeti szerződés meghosszabbítása során a Laziomarnak nyújtott kompenzáció összege nem vezetett túlkompenzációhoz, és teljesülnek az ÁGÉSZ-keretszabály 2.8.
szakaszának vonatkozó követelményei.
5.3.7.
A kikötési elsőbbség (327) A 2009. évi törvény 19-ter cikkének (21) bekezdése egyértelműen meghatározza, hogy a kikötési elsőbbségre azért volt szükség, hogy garantálják a szigetekkel való területi folytonosságot, és tekintettel a korábbi Tirrenia-csoport vállalatai, köztük a Laziomar közszolgáltatási kötelezettségeire.
Ha a közszolgáltatási kötelezettségekkel megbízott vállalatok nem rendelkeznének kikötési elsőbbséggel, adott esetben ki kell várniuk a sort a kikötésnél, ezáltal késhetnek, ami aláássa a polgároknak megbízható és kényelmes összeköttetés biztosításában álló célt.
Valóban szükség van rendszeres menetrendre a szigeti lakosság mobilitási szükségleteinek kielégítése érdekében, és hogy hozzájáruljanak az érintett szigetek gazdasági fejlődéséhez.
Továbbá, mivel a közszolgáltatás keretében üzemeltetett útvonalakon az indulási időt a szerződés határozza meg, a kikötési elsőbbségre szükség van annak biztosításához, hogy minden kikötő oly módon ossza ki a kikötőhelyeket és a kikötési időket, hogy a közszolgáltató meg tudjon felelni közszolgáltatási kötelezettségének.
(328) Ilyen körülmények között a Bizottság úgy ítéli meg, hogy az intézkedést azért ítélték oda, hogy a Laziomar el tudja látni közszolgáltatási kötelezettségeit, amelyek valódi általános gazdasági érdekű szolgáltatásnak minősülnek (lásd az 5.3.2. szakaszt).
Olaszország megerősítette továbbá, hogy a kikötési elsőbbség csak a közszolgáltatási rendszer keretében nyújtott szolgáltatásokra vonatkozik.
(329) A Bizottság már részletesen értékelte az általános gazdasági érdekű szolgáltatás összeegyeztethetőségét és a Laziomar részére az eredeti szerződés meghosszabbításával érintett időszakban nyújtott, kapcsolódó kompenzációt (lásd az 5.3.2–5.3.6.
szakaszt).
A Bizottság tehát úgy ítéli meg, hogy a kikötési elsőbbség összeegyeztethetőségének értékelése annak megállapítására korlátozható, hogy vajon ez az intézkedés vezethet-e túlkompenzációhoz.
(330) A Bizottság úgy ítéli meg, hogy a kikötési elsőbbségből eredő bármely pénzbeli előny csekély (lásd a (162) preambulumbekezdést).
Ennek eredményeként az ezen intézkedésből eredő túlkompenzáció kockázata is alacsony.
Emellett amennyiben ez az intézkedés csökkentené a közszolgáltató működési költségeit vagy növelné bevételeit, ezek a hatások egyértelműen tükröződnének a szolgáltató belső számláiban.
Ezért a Laziomarra alkalmazandó, az 5.3.6.
szakaszban leírt túlkompenzációs ellenőrzések alkalmasak arra is, hogy a kikötési elsőbbségből eredő esetleges túlkompenzációt feltárják.
(331) A Bizottság tehát megállapítja, hogy a kikötési elsőbbség, amely elválaszthatatlan a Laziomar által nyújtott közszolgáltatástól, szintén összeegyeztethető a belső piaccal az EUMSZ 106. cikkének (2) bekezdése és a 2011.
évi ÁGÉSZ-keretszabály alapján.
5.3.8.
Következtetés (332) A (278)–(331) preambulumbekezdésben foglalt értékelés alapján a Bizottság megállapítja, hogy az eredeti szerződés 2011. június 1-jétől 2014. január 14-ig történő meghosszabbításával érintett tengeri szolgáltatások nyújtásáért a Laziomar részére odaítélt kompenzáció és a kikötési elsőbbség megfelel a 2011.
évi ÁGÉSZ-keretszabály alkalmazandó feltételeinek, ezért az EUMSZ 106. cikke értelmében összeegyeztethető a belső piaccal. 6.
KÖVETKEZTETÉS
(333) A Bizottság megállapítja, hogy Olaszország a vizsgált támogatási intézkedéseket az EUMSZ 108. cikke (3) bekezdésének megsértésével, jogellenesen hajtotta végre.
Az előzőekben bemutatott értékelés alapján a Bizottság úgy határozott, hogy a Laziomar részére a meghosszabbított eredeti szerződés alapján a közszolgáltatásért odaítélt kompenzáció az EUMSZ 106. cikke értelmében összeegyeztethető a belső piaccal.
Emellett mivel a kikötési elsőbbség elválaszthatatlan az általános gazdasági érdekű szolgáltatásnak a Laziomar általi teljesítésétől, ez az intézkedés az EUMSZ 106. cikke értelmében szintén összeegyeztethető a belső piaccal.
(334) A Bizottság továbbá megállapítja, hogy a következő intézkedések az EUMSZ 107. cikkének (1) bekezdése értelmében nem állami támogatások: a) az új szolgáltatási szerződés keretében teljesített tengeri szolgáltatásokért a Laziomar részére a 2014. január 15.
és 2024. január 14. közötti időszakra odaítélt, a Laziomar üzleti tevékenységével és a Laziomarnak nyújtott kikötési elsőbbséggel kapcsolt kompenzáció, mivel megfelel a négy Altmark-kritériumnak;